સ્વચ્છ સર્વેક્ષણ 2019 હેઠળ યૂઝર ફીમાં 15 મુદ્દાઓનો સમાવેશ થાય છે. ક્લિન સિટીના રેન્કિંગ માટે યૂઝર ચાર્જિસ માટે 15 મુદ્દાઓ નક્કી કરાયા છે. સ્વચ્છ સર્વેક્ષણ 2019 માટે 12મા ક્રમે આવેલું કોર્પોરેશન હવે ટોપ 10 શહેરોમાં એન્ટ્રી મેળવવા માગે છે. સર્વેક્ષણના મૂલ્યાંકન માટે કચરો ઉત્પાદિત કરતાં લોકોને યૂઝર ચાર્જ ભર્યાની રસીદ આપવામાં આવશે અને યૂઝર ચાર્જિસના નોટિફિકેશનનું રિવ્યૂ પણ કરાશે. જો યૂઝર ચાર્જ સૂચિત કરાય અને લાગુ કરવામાં આવે તો શહેરને 15 પોઈન્ટ મળશે. જો શહેર દ્વારા યૂઝર ચાર્જ સૂચિત કરવામાં આવે પરંતુ લાગુ ન કરાય તો શહેરને 10 પોઈન્ટ મળશે.